**OPERACIJA/PROJEKT: OSVETLITEV PEŠPOTI OB GROSUPELJŠČICI**

Občina Grosuplje je s projektom Osvetlitev pešpoti ob Grosupeljščici uspešno kandidirala na 1. Javni poziv LAS Sožitje med mestom in podeželjem za izbor operacij za uresničevanje ciljev Strategije lokalnega razvoja LAS SMP iz Evropskega sklada za regionalni razvoj (ESRR) v upravičenih naseljih na območju LAS SMP za leto 2016 – 2018.

Upravni odbor LAS Sožitje med mestom in podeželjem je na svoji 9. redni seji, 29.3.2017, izbral in odobril omenjeni projekt za sofinanciranje iz ESRR in ga poslal v dokončno potrditev ministrstvu za gospodarski razvoj in tehnologijo (MGRT). Ministrstvo je LAS SMP posredovalo Obvestilo o potrditvi operacij št.: 331 – 4/2016/28 s katerim je za navaden projekt odobrenih 36.314,40 EUR iz ESRR.

**OPIS OPERACIJE/PROJEKTA**

Povezovanje, šport, rekreacija, transport in oddih; vse te točke povezuje projekt ureditve pešpoti ob Grosupeljščici. Lokacija je trenutno urejana kot sprehajalna pot, ki pa jo stanovalci uporabljajo tudi kot povezavo do centra mesta. Pot je slabo oziroma skoraj nič osvetljena, kar v večernih urah na nekaterih mestih predstavlja celo nevarno točko, tudi zaradi neposredne bližine potoka.

**CILJI OPERACIJE/PROJEKTA**

Osnovni cilj operacije je osvetlitev pešpoti v dolžini 1100 m z varčnimi LED lučmi. Razsvetljava bo v večernih urah omogočala varnejšo uporabo poti tako iz naslova boljše vidljivosti, kot iz naslova počutja varnosti. Urejena pot bo pozitivno vplivala na socialno vključevanje stanovalcev v lokalnem okolju in doprinesla medgeneracijskemu sožitju. Urejena lokacija bo, ob klopeh za počitek in druženje tudi skupna točka bližnjim stanovalcem, obiskovalcem in drugim uporabnikom. Osvetlitev poti bo najbolj vplivala na najranljivejše skupine; otroke, starostnike iz bližnjega doma starejših in kolesarje.

S tem operacija prispeva k boljši energetski učinkovitosti in zmanjšanju negativnih vplivov na okolje v urbanih naseljih, posredno pa izrazito vpliva na večjo socialno vključenost in enakost prebivalcev v urbanih naseljih območja LAS SMP.

**FINANČNA KONSTRUKCIJA OPERACIJE /PROJEKTA**

|  |  |
| --- | --- |
| **Celotna vrednost operacije v EUR** | **55.379,46** |
| **Upravičena vrednost operacije** **(brez DDV in drugih neupravičenih stroškov)** | **45.393,00** |
| **Stopnja sofinanciranja iz ESRR v %** | **80 % od upravičenih stroškov** |
| **Predvidena vrednost sofinanciranja iz ESRR v EUR** | **36.314,40** |
| **Predvidena lastna sredstva v EUR** | **19.065,06** |

**DODATNE INFORMACIJE O OPERACIJI/PROJEKTU**

Občina Grosuplje, Taborska cesta 2, 1290 Grosuplje

Urad za komunalno infrastrukturo

Vodja operacije: Henrik Premru

Telefon: + 386 (1) 788 87 97; e-pošta: henrik.premru@grosuplje.si